گال
گـُرز و زَهماں چست ببنت چو یا که توپک سَه وریں
کنت دُژمن سار آ وهد ، هُـولّ و ننگ و مُلک بَریں
وپتگین ءِ هُـولّ بنت مال ، گنج و ننگ و هم وَتن
شیر وَکاب ءِ کس نه چاریت، گنج و هَنکین پَدَریں
تو که شیدائے بجن پَد ، پُشتپَداں په ایمنی
واجهی ، وتی بانکی ءَ،هَلک و ملک په مادریں
مئے بهار بیت آجویی گوں ، بُرز و پُر پَهر هر دلے
بنت گواتو راج ءِ بیرک ، میر بلوچ ءِ هَک گِریں
سوب کـٹیت هر هما کس، راج ءِ میراس په زریت
چو پلنگاں شیر شکار بیت،رُمبی پُشت بیت گروهبریں
بیا پدا مهر ءِ کِشاراں ،په مهر ءِ جمبر ساچ کنیں
یکی و هم سَنتّی گوں ، په وتی راج سَرگِریں
بیا چو کمبر پَدجناں باں ، راج ءِ بندیگاں وتی
مُلک و میتاپاں و میراس،مُنڈ و لنگ چه لَنڈریں
مرد آزات بنت و آجو ،هم مئے کاڑاں دلبریں
مئے تپاکی و مُشتءِ یکی،سبز دَمن بیت میزریں
دژمناں تاں نُکّ تهل بنت، چست ببئے شیریں بلوچ
دل چو دریا کن په راج ءَ ، بیا په آزاتی زریں
کریم بلوچ – تهل 22.06.2020